Ana Dalasena
Ana Dalasena (grč. Ἄννα Δαλασσηνή; o. 1025/30 – 1. novembar 1100/02) bila je bizantijska plemkinja i Augusta te pretkinja Dinastije Komnen. Njeni roditelji bili su bizantijski službenik Aleksije Haron i njegova supruga, gospa iz porodice Dalassenos − kći Adrijana Dalassenosa (vjerovatno sin magistrosa Teofilakta Dalassenosa). Nije poznato kada je tačno Ana rođena ni kada se udala; njen suprug bio je Ivan Komnen (domestikos tōn scholōn). Ovo su njihova djeca: Manuel Komnen (kouropalates) Marija Komnena Ishak Komnen (brat Aleksija I) Eudokija Komnena Teodora Komnena Aleksije I Komnen — suprug Irene Duke Adrijan Komnen Nikefor Komnen (brat Aleksija I) Anin sin Aleksije postao je car Bizantijskog carstva te je Anu učinio Augustom. Ona je imala velik uticaj na njega te je aktivno koristila svoju moć, ali je također mrzila svoju snahu Irenu, s kojom je uvijek bila u sukobu. Kći Irene i Aleksija, Ana Komnena, bila je miljenica Ane Dalasene.